Rikunarita-ORG/Wikinium huggingface dataset:
# Paradorn Srichaphan

Paradorn Srichaphan|  |
| Krajina |  Thajsko |
| Sídlo | Bangkok, Thajsko |
| Dátum narodenia | 14.6.197914. jún 1979 (47 rokov) |
| Miesto narodenia | Bangkok, Thajsko |
| Výška | 1,85 m |
| Váha | 81 kg |
| Profesionál od | 1997 |
| Koniec kariéry | 2010 |
| Hrá | pravou rukou |
| Peňažné výhry | 3 459 655 $ |
| Dvojhra |
| Kariérny rekord | 239–193 |
| Turnaj víťazstvá | 5 |
| Najvyššia pozícia | **9** (12. máj 2003) |
| Dvojhra na Grand Slame |
| Australian Open | 4. kolo (2004) |
| French Open | 3. kolo (2003) |
| Wimbledon | 4. kolo (2003) |
| US Open | 4. kolo (2003) |
| Štvorhra |
| Kariérny rekord | 25–61 |
| Turnaj víťazstvá | 0 |
| Najvyššia pozícia | **79** (8. september 2003) |
|

|  |  |
| --- | --- |
|  |  Tenisový portál  Biografický portál |

 |

**Paradorn Srichaphan** je bývalý thajský profesionálny tenista. Počas svojej kariéry vyhral 5 turnajov ATP v dvojhre.

## Tituly (5)

|  |
| --- |
| Grand Slam |
| ATP Finals |
| ATP Tour Masters 1000 |
| ATP Tour 500 |
| ATP Tour 250 |

### Dvojhra (5)

|  |  |  |  |  |  |
| --- | --- | --- | --- | --- | --- |
| **No.** | **Dátum** | **Turnaj** | **Povrch** | **Súper vo finále** | **Výsledok** |
| 1. | august 2002 | Long Island, USA | tvrdý |  Juan Ignacio Chela | 5-7, 6-2, 6-2 |
| 2. | október 2002 | Štokholm, Švédsko | tvrdý (vnútri) |  Marcelo Ríos | 6-7, 6-0, 6-3, 6-2 |
| 3. | 6. január 2003 | Chennai, India | tvrdý |  Karol Kučera | 6-3, 6-1 |
| 4. | august 2003 | Long Island, USA | tvrdý |  James Blake | 6-2, 6-4 |
| 5. | jún 2004 | Nottingham, Spojené kráľovstvo | tráva |  Thomas Johansson | 1-6, 7-6, 6-3 |

## Iné projekty

Commons* Commons ponúka multimediálne súbory na tému **Paradorn Srichaphan**

## Externé odkazy

* Paradorn Srichaphan na stránkach ATP (po anglicky)
* Paradorn Srichaphan na stránkach ITF (po anglicky)
* Paradorn Srichaphan na stránkach DAVIS CUP (po anglicky)
# Tereza Mihalíková

Tereza Mihalíková|  |
| Krajina |  Slovensko |
| Sídlo | Topoľčany, Slovensko |
| Dátum narodenia | 2.6.19982. jún 1998 (28 rokov) |
| Miesto narodenia | Topoľčany, Slovensko |
| Výška | 179 cm |
| Váha | 63 kg |
| Profesionál od | 2014 |
| Hrá | pravou rukou |
| Peňažné výhry | 191 847 $ |
| Dvojhra |
| Kariérny rekord | 177–144 |
| Turnaj víťazstvá | 173 |
| Najvyššia pozícia | 349 |
| Dvojhra na Grand Slame |
| Australian Open | 2015 juniorská víťazka 2016 finalistka |
| Štvorhra |
| Kariérny rekord | 296–204 |
| Turnaj víťazstvá | 166 |
| Najvyššia pozícia | 71 |
| Posledná aktualizácia: 02. Júna 2022. |
|

|  |  |
| --- | --- |
|  |  Tenisový portál  Biografický portál |

 |

**Tereza Mihalíková** (\* 2. jún 1998, Topoľčany) je slovenská tenistka.

Vyhrala grandslamový turnaj Australian Open 2015, keď vo finále junioriek zdolala britku Katie Swanovú 6:1 a 6:4. Hrá za *TK Nitra* v slovenskej ženskej extralige.

## Juniorská kariéra

V roku 2014, Mihalíková dosiahla finále dievčenskej štvorhry na US Open, s partnerkou Verou Lapkovou.

Bola tiež členkou slovenského tímu na juniorskom Fed Cupe, kategórie U16 . Spoločne s Viktóriou Kužmovou a Tamarou Kupkovou postúpili do finále, kde prehrali s USA (CiCi Bellis, Tornado Alicia Black, Sofia Kenin).

Mihalíková vyhrala grandslamový turnaj Australian Open 2015, keď vo finále junioriek zdolala britku Katie Swanovú 6:1 a 6:4.

V roku 2016 na Australian Open, Mihalíková zvíťazila vo štvorhre dievčat s Annou Kalinskou a dosiahla finále vo dvojhre kde prehrala s Verou Lapkovou.

## Referencie

## Externé odkazy

* Tereza Mihalíková na stránke Women’s Tennis Association
* Tereza Mihalíková na stránkach ITF (po anglicky)
# French Open 2003

| French Open 2003 |
| --- |
| Dátum: |   | 26. máj - 8. jún |
| Ročník: |   | 102. |
| **Víťazi** |
| **Mužská dvojhra** |
|  Juan Carlos Ferrero |
| **Ženská dvojhra** |
|  Justine Heninová |
| **Mužská štvorhra** |
|  Mike Bryan /  Bob Bryan |
| **Ženská štvorhra** |
|  Kim Clijstersová /  Ai Sugiyamová |
| **Zmiešaná štvorhra** |
|  Lisa Raymondová /  Mike Bryan |
| **French Open**

|  |  |
| --- | --- |
|  **< 2002** |  **2004 >** |

 |
|

---

Pozri aj Tenisový portál |

**French Open 2003** bol grandslamový tenisový turnaj, ktorý sa konal od 26. mája do 8. júna 2003 v Paríži na antukových dvorcoch Rolanda Garossa. Víťazmi dvojhier sa stali Justine Heninová a Juan Carlos Ferrero.

## Seniori

### Dvojhra mužov

 **Juan Carlos Ferrero** vs.  Martin Verkerk **6-1 6-3 6-2**

### Dvojhra žien

 **Justine Heninová** vs.  Kim Clijstersová **6-0 6-4**

### Štvorhra mužov

 **Mike Bryan /  Bob Bryan** vs.  Paul Haarhuis /  Jevgenij Kafeľnikov **7-6 6-3**

### Štvorhra žien

 **Kim Clijstersová /  Ai Sugiyamová** vs.  Virginia Ruanová Pascualová /  Paola Suárezová **6-7(5) 6-2 9-7**

### Zmiešaná štvorhra

 **Daniela Hantuchová /  Fabrice Santoro** vs.  Jelena Lichovcevová /  Mahesh Bhupathi **6-3 6-4**
# José Carlos Mariátegui

|  |
| --- |
| José Carlos Mariátegui |
|  |
| Narodenie | 14. jún 1895 Moquegua, Peru |
| Úmrtie | 16. apríl 1930 (34 rokov) Lima, Peru |
| Rodičia | Francisco Javier Mariátegui Requejo, María Amalia La Chira Ballejos |
| Manželka | Anna Chiappe (1920 -) |
| Deti | Sandro Mariátegui (\* 1921) Javier Mariátegui Chiappe (\* 1928) |
| Podpis |  |
| Odkazy |
| Commons |  José Carlos Mariátegui |
|

|  |  |
| --- | --- |
|  |  Biografický portál |

 |

**José Carlos Mariátegui** (\* 14. jún 1895, Moquegua, Peru – † 16. apríl 1930, Lima) bol peruánsky spisovateľ, politický filozof, novinár, činiteľ robotníckeho hnutia, zástanca marxizmu.

## Dielo

* *La escena contemporánea*
* *Siete ensayos de interpretación de la realidad peruana*
* *El alma matinal y otras estaciones del hombre de hoy*
* *La novela y la vida. Siegfried y el profesor Canella*
* *Defensa del marxismo*
* *El artista y la época*
* *Signos y obras. Análisis del pensamiento literario contemporáneo*
* *Historia de la crisis mundial. Conferencias pronunciadas en 1923*
* *Poemas a Mariátegui*
* *José Carlos Mariátegui*
* *Peruanicemos al Perú*
* *Temas de nuestra América*
* *Ideología y política*
* *Temas de educación*
* *Cartas de Italia*
* *Figuras y aspectos de la vida mundial*
* *Amauta y su influencia*

## Externé odkazy

* FILIT – zdroj, z ktorého pôvodne čerpal tento článok.
# Arequipa

Svetové dedičstvo UNESCO

| Historical Centre of the City of Arequipa\* |
| --- |
| Lokalita Svetového dedičstva UNESCO |
|

---

 |
| Arequipa

---

 |
| **Štát** |  Peru |
| **Typ** | kultúrna pamiatka |
| **Kritériá** | ii, iv |
| **Identifikačné č.** | 1016 |
| **Región**\*\* | Latinská Amerika a Karibik |
| **História zápisu** |
| **Zápis** | 2000  (24. zasadnutie) |
| \* Názov ako je zapísaný v zozname Svetového dedičstva. \*\* Klasifikované regióny podľa UNESCO. |

**Arequipa** je druhé najväčšie mesto v Peru a stredisko departementu Arequipa, sídlo Ústavného súdu a "hlavné mesto justície" Peru známa tiež ako "Biele mesto" (*la Ciudad Blanca*). Leží na juhu krajiny (približne 1 000 km od Limy) na úbočí Ánd v nadmorskej výške okolo 2 300 m. Mestom preteká rieka Chili. V roku 2013 tu žilo 852 807 obyvateľov. Nad Arequipou sa týči činná sopka Misti a ľadovec Chachani.

## Dejiny

Mesto založil 15. augusta 1540 pod názvom *Villa Hermosa de Nuestra Señora de la Asunto* conquistador Francisco Pizarro a 22. septembra 1541 španielsky kráľ Karol V. nariadil, aby sa mesto volalo *Ciudad de Arequipa*. Názov je hispanizovanou podobou pôvodného názvu údolia, zrejme kečujského. V období miestokráľovstva Peru sa mesto vyznačovalo značkou oddanosťou španielskej Korune, za čo si vyslúžilo tituly ako "mesto veľmi vznešené a verné" (*Muy Noble y Muy Leal*).

Po vyhlásení republiky na začiatku 19. storočia sa Arequipa naopak stala ohniskom ľudových a demokratizačných povstaní. Súčasne bola kolískou mnohých slávnych Peruáncov, v roku 1936 sa tu narodil spisovateľ Mario Vargas Llosa. V meste dnes pôsobí na 15 univerzít, len jedna je však verejná, ostatné súkromné.

Historické centrum bolo v roku 2000 zapísané na zoznam Svetového dedičstva UNESCO. Medzi najcennejšie pamiatky patrí kláštor sv. Kataríny.

Arequipa je tiež obchodným a industriálnym centrom peruánskeho juhu; funguje tu najmä textilný priemysel. Z obchodného hľadiska je významná blízkosť hraníc Bolívie a Čile. Železnica z prístavu Mollendo cez Arequipa na náhornú plošinu pri jazere Titicaca, postavená už v 70. rokoch 19. storočia, je využívaná skôr okrajovo.

## Partnerské mestá

* Biella, Taliansko
* Charlotte, Severná Karolína, USA
* Maui County, Havaj, USA

## Fotogaléria

* Plaza de Armas
* Katedrála
* Jedna z ulíc

## Referencie

## Iné projekty

Commons* Commons ponúka multimediálne súbory na tému **Arequipa**

## Externé odkazy

* Oficiálna stránka Archivované 2021-05-13 na Wayback Machine
* Dobrodruh.sk

## Zdroj

*Tento článok je čiastočný alebo úplný preklad článku Arequipa na českej Wikipédii.*
# Titicaca

Poloha jazera Titicaca.
Titicaca.
**Titicaca** je najväčšie jazero v Južnej Amerike s rozlohou 8 800 km² a s nadmorskou výškou 3 821 m n. m. zároveň najvyššie položené jazero s obchodnou lodnou prepravou na svete a najväčšie sladkovodné jazero v Južnej Amerike. Je bezodtokové a vulkanického pôvodu.

Leží v Andách na hraniciach Peru a Bolívie. Priemerná hĺbka je medzi 140 a 180 m, najväčšia 304 m. Teplota vody dosahuje 13 °C. Ústi do neho viac ako 25 riek a rieka Desaguadero vytvára spojnicu so susedným jazerom Poopó. Má 41 ostrovov, niektoré z nich sú husto obývané.

## Obyvateľstvo

Počas rokov 500 až 1200 žila v okolí jazera civilizácia mesta Tiahuanaco. V 13. storočí prišli k jazeru Inkovia, ktorí sa tu usadili až v 15. storočí.

Na jazere žije populácia Urov na 27 umelých ostrovoch, vyrobených z plávajúcich zväzkov trstiny totora (*Scirpus californicus*).

## Referencie

## Iné projekty

Commons* Commons ponúka multimediálne súbory na tému **Titicaca**
# Aparteid

Táto pláž je „len pre bielych“
**Aparteid** (do roku 2020 bol kodifikovaný tvar: **apartheid**; iné názvy: **politika apart(h)eidu**, **politika rasovej oddelenosti**, **politika rasovej odlúčenosti**) je výraz označujúci najmä rasistickú politiku takzvaného oddeleného spolužitia obyvateľov rôznych rás. Výraz pochádza z holandčiny a znamená oddelenie alebo odlúčenie. Prvé doložené použitie tohto slova pochádza z prejavu Jana Smutsa z roku 1917.

## Aparteid v Juhoafrickej republike

V JAR bol aparteid oficiálnou štátnou politikou v rokoch 1948 až 1990, neoficiálne sa táto politika uplatňovala už skôr. Prejavoval sa oddelením dopravných prostriedkov pre belošských a takzvaných „farebných“ obyvateľov. Černošské obyvateľstvo malo zakázaný prístup do reštaurácií, kín, parkov, pláží, škôl, nemocníc a iných zariadení a verejne prístupných miest určených belochom.

Nemocnice a školy určené pre pôvodné obyvateľstvo boli podstatne menej vybavené než tie, ktoré mohli využívať belosi.

Na približne 13 % územia Juhoafrickej únie (neskôr JAR) boli zriadené takzvané bantustany - černošské rezervácie s určitou mierou samosprávy. Bantustany juhoafrická vláda zriaďovala ako „nezávislé“ (avšak medzinárodne nikým neuznané) štáty s vlastným „občianstvom“, aby ich obyvateľstvo mohla zbaviť juhoafrickej štátnej príslušnosti a urobiť z nich bezprávnych robotníkov, cestujúcich za prácou do zvyšku JAR. Juhoafrické vojsko však túto „suverenitu“ aj tak príliš nerešpektovalo a zasahovalo, keď sa v rámci bantustanu začali prejavovať známky odporu voči ústrednej vláde.

21. marca 1960 sa zhromaždilo približne 20 000 černošských demonštrantov v Sharpeville, aby vyjadrili nesúhlas s novým zákonom, ktorý nariaďoval černochom, aby pri sebe nosili tzv. Dompas, identifikačné preukazy s odtlačkami prstov, údajmi o zamestnávateľovi, povolenky na vstup do určitých oblastí a i. Pri demonštrácii bolo 69 demonštrantov zastrelených a 180 zranených.

V reakcii na túto udalosť bol zakázaný Africký národný kongres a Panafrický kongres. Zároveň však v roku 1962 Valné zhromaždenie OSN prijalo rezolúciu 1761 odsudzujúcu juhoafrickú politiku aparteidu a vyzývajúci členské štáty OSN k prerušeniu obchodných a vojenských stykov s JAR.

Rastúci medzinárodný tlak prinútil JAR politiku aparteidu v 80. rokoch zmierňovať. F. W. de Klerk, juhoafrický prezident od roku 1989, ihneď po nástupe do úradu, aparteid odsúdil, dal z väzenia prepustiť Nelsona Mandelu, uväzneného roku 1964 na doživotie a umožnil obnovenie politickej činnosti ANK. Kvôli politickej nestabilite a násilným zrážkam na začiatku 90. rokov však zomrelo viac osôb než v predchádzajúcich 42 rokoch. Nástupom N. Mandelu do prezidentského úradu v roku 1994 bol juhoafrický aparteid definitívne odstránený. 15. apríla 2003 prezident Thabo Mbeki prisľúbil rozdeliť 660 miliónov randov ako odškodnenie 22 000 občanom, ktorí boli uväznení, mučení, či stratili z dôvodu aparteidu svojich príbuzných.

## Referencie

## Pozri aj

* Afrikaner Weerstandsbeweging
* Bantustan
* Nelson Mandela
* Izrael

## Iné projekty

Commons* Commons ponúka multimediálne súbory na tému **Aparteid**
# Abú Zabí (mesto)

|  |
| --- |
| Abú Zabí |
| hlavné mesto |
|  Nočná panoráma mesta  |
|

|  |
| --- |
|  Vlajka  |

 |
| Štát |  Spojené arabské emiráty |
| emirát | Abú Zabí |
|  |
| Nadmorská výška | 24 m n. m. |
| Súradnice | ﻿ / ﻿ |
|  |
| Rozloha | 67,34 km² (6 734 ha) |
|  |
| Obyvateľstvo | 1 512 000 (*2021*)  |
| Hustota | 22 453,22 obyv./km² |
|  |
|  Interaktívna mapa mesta
 |
|  |
| **Webová stránka:**   |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Abú Zabí** (normovaný slovenský názov) alebo **Abú Dabí** alebo **Abú Dhabí** (arab. أبو ظبي – *Abú Dabí* /iné prepisy: *Abú Zabí, Abú Dhabí*, angl. Abu Dhabi) je hlavné mesto Spojených arabských emirátov. Mesto má viac ako 1 500 000 obyvateľov (2021).

Abú Zabí je hlavným mestom emirátu a zároveň hlavným mestom celej federácie. Mesto, s približne 1,5 mil. obyvateľov, je druhým najväčším mestom po Dubaji. Z tohto počtu je 80 % cudzincov. Preklad názvu „Abú Zabí“ znamená „otec gazely“. Mesto je známe pod prívlastkom „kvetinové“, kvôli veľkým plochám zelene a kvetinových záhonov esteticky doplnených početnými fontánami. Je hlavným bankovým a obchodným centrom Spojených arabských emirátov, má medzinárodné letisko.

## História

Na začiatku 20. storočia bolo Abú Zabí len menším prístavným mestom s približne 6 000 obyvateľmi. Výrazný rozvoj mesta i oblasti nastal v 60. rokoch 20. storočia v súvislosti s rozvojom ťažby ropy.

## Referencie

## Pozri aj

* Yas Marina Circuit - pretekársky okruh, ktorý hostí preteky F1

## Iné projekty

CommonsWikislovník* Commons ponúka multimediálne súbory na tému **Abú Zabí (mesto) Wikislovník ponúka heslo **Abú Zabí (mesto)**